Следните кадри са от теми на DVD, които в момента са в наличност.
Исус – измамник или Месия?
Важен въпрос!
Този Исус има удивителни претенции.
Ако ще има световно единство на религиите,
би трябвало да поставят Исус на едно ниво с всички останали.
Светът ще го преживее много скоро
и хората ще признаят равенството на всички религии.
Библията обаче твърди, че има само един път към спасението
и това е чрез Исус Христос.
Археолозите откриха плоча, потвърждаваща годината 457 г.пр.Хр.
Следователно, не може да има и сянка от съмнение за датата.
Открита е записана на плоча.
Ако приемат казаното от Даниил, юдаизмът ще престане да съществува.
Той извърши едно велико дело, което потомството е на път да забрави.
Как се нарича тази поредица?
Разпалване на Реформацията.
Времето на мълчание отмина.
Дойде времето да се говори.
Какъв е смисълът на Реформацията?
Централното място на Христос!
Писнало ми е от хора, които казват, че християнството е патерица.
Не е патерица, а кръст!
Земята е покрита с кръв поради това,
че е имало хора, които са застанали на страната на правдата и истината.
Тази битка е последният конфликт на самия Сатана,
който иска да заличи Божия Син от умовете на хората.
Този вселенски Христос няма да е Исус Христос.
Те всъщност казват, че този Исус, който предстои да дойде,
ще е различен от Исус, който вече е бил тук.
Вярвам от цялото си сърце, че християнството е в период на разтърсване.
Какво очакваме? Храм?
За да може отново да се установи жертвена система?
И да сочи към Месия, Който всъщност вече е дошъл.
В това няма никаква логика.
Йезуитската контрареформация е почти завършена.
Това е теология на йезуитската контрареформация,
която завладява протестантските църкви.
Това са последните събития в историята на света.
Ние сме само на крачка от небето.
Последният спор ще бъде върху Божия закон.
Последният спор ще бъде върху Божията събота.
Ако ви кажа какво се случва зад кулисите, дори в собствения ми живот,
косите ви ще се изправят.
Приемливо ли е за управниците да се проповядва подобна вест?
Защо би трябвало светът да приключи с нещо по-малко от изява на Божията слава?
Войните между Британия и Шотландия
са религиозни войни за върховенството на Христос.
Ние стоим на Негова страна и няма да бъдем смазани.
Ако няма възстановяване и Реформация и промяна на сърцето, просто ще бъдем пометени.
Ако нямаме вярата на Крамнър, Латимер, Ридли и Роджърс, няма да успеем.
„Удивителните открития” представя:
Професор Уолтър Дж. Файт
1844 - датата, която промени света.
Може би първо трябва да ви разкажа нещо.
Идвам от евангелизационна кампания в Южна Африка
и съм дълбоко развълнуван.
Случват се наистина големи неща.
Всъщност не сме били свидетели на нещо подобно
в историята на църквата в Южна Африка.
Аз съм евангелизатор на областта Кейп.
Работя и за други области.
Правя евангелизации и в северната част на страната,
където има силно протестантско наследство.
Не знам дали познавате историята на Южна Африка,
но френските и холандските хугеноти са бягали към Африка
и са се заселвали там.
От тогава има войни и безредици.
Мисля, че Бог обича победения
и сега отново призовава Своя народ.
Имало е време, когато Божият народ се е превърнал от смирен в арогантен
в историята на Южна Африка.
Тъжен период, но като че ли настъпва промяна на курса.
Понякога Бог променя курса, за да се опомним, нали така.
Тогава викаме към Бога: „Защо?”
И Той отговаря: „Защото!”
Когато всичко върви добре и хората са в благополучие,
тогава никой не търси Господа.
Нямат нужда от Бога.
Но когато стане трудно и курсът се смени
и вместо вие да мачкате другите, те ви мачкат,
тогава викате към Господа.
Преживяваме нещо удивително.
Стотици хора - и аз не преувеличавам,
стотици хора чукат на вратата на адвентната църква
и казват: „Ето ни!”
Поканен съм да говоря пред най-голямата реформистка църква на Южна Африка.
Направо не е за вярване, те имат 15 пастори.
Главният пастор ме помоли да изнеса цялата поредица в неговата църква.
Казах му: „Извинете, знаете ли какво правите?”
„Осъзнавате ли, че вероятно ще загубите работата си?”
Той отговори: „Ако това е истина, хората трябва да го чуят.”
Молете се за мен, защото това трябва да се осъществи през януари,
а дотогава ще изтече много вода.
Бог е добър и действа наистина мощно.
Знаете, че проблемите по света са просто зашеметяващи.
Холандската реформистка църква в Южна Африка е хванала така здраво страната -
все пак тя беше политико-религиозният аспект на държавата.
Имаше религиозен национализъм, а църквата беше държавна.
Казаното от църквата бе закон.
Точно тази църква намери библейско основание за апартейда.
Църковните членове смятат, че църквата прави завой в теологията си
и изведнъж те остават сами и безпомощни.
Нещо повече, за да възстанови силата си,
тя променя своята теология.
Иска да запуши пробойната, тъй като губи хора.
В миналото държаха единствено на детското кръщение,
а сега правят компромис и казват:
„Губим много хора, нека да правим и двата вида кръщение.”
Вече имат и кръщение за възрастни.
Те обаче поръсват хората, а не ги потапят във вода.
Пасторите им пътуват до Израел, за да се кръщават тайно.
Църковните членове знаят тези неща.
Навлизащата либерална теология е просто зашеметяваща.
Има все повече доказателства, че използват теософия -
Христос не бил роден от девица, нямало възкресение.
Всичко бива обяснявано по мистично-духовен начин.
Разбира се, усеща се социалното напрежение.
„Трябва да бъдем социално приемливи,
т.е. да приемем всички -изми, за да задържим членската маса.”
На преден план се появи въпросът за хомосексуалността.
Обсъжда се какво е взаимоотношението с други църкви.
Осъществява се икуменизъм.
Всичко това излиза на преден план.
Църковните членове си казват: „Но това е порой, който навлиза в църквата.”
Те са дезориентирани и търсят отговори тук и там.
Със съпругата ми бяхме поканени да говорим пред група хора.
Поканата дойде от един пастор.
Попитах го къде е църквата му.
„Ами, ние нямаме църква.”
„Тогава, къде ще се събираме?”
Отговори, че се събират под навес във ферма.
Фермата на най-богатия фермер в района.
Имам предвид, че човекът беше ултрабогат.
Неговият „навес” е едно огромно имение.
Там се събират. Ние отидохме там, нямаше много хора.
Може би около 250 души.
Започнах де се питам на каква тема ще говоря.
Присъстващите там не са адвентисти.
Какво да им кажа?
Как да постъпя?
Трябва да съм много внимателен.
Когато се прави евангелизация, вие сте на своя територия и говорите.
Но там аз бях на тяхна територия.
Влизам там и си мисля: Ще започна много внимателно.
Може би нещо за еволюция-сътворение.
Между другото, това ме отегчава до смърт.
Толкова е жалко, че хората дори повдигат този въпрос.
Не е ли така?
Трябва да говорим на тази тема, защото ни е необходим клин за навлизане.
И този клин е доста добър.
Мислех си да започна по този начин или може би нещо за здравната вест.
Знаете ли, че външните хора харесват здравната ни вест повече от нас?
Предполагам, че го знаете, нали?
Влизам там и си мисля, че ще започна с някоя от тези теми.
Пасторът идва при мене и ми казва: „Искаме да знаем кой е антихристът!”
„Извинете, господине, сигурен ли сте, че трябва да започнем с такава тема?”
„Да, идваха пастор след пастор от различни църкви.
Искаме да знаем каква е истината и винаги чуваме неща, които ни притесняват.
Говорете на тази тема, искаме да чуем какво имате да ни кажете.”
Добре! Но все пак не знам какви са тези хора.
Мислех си, че ще бъда много внимателен и ще подходя предпазливо.
Чудех се дали да кажа нещо за харизматичното движение.
Една дама от публиката дойде при мене и ми каза:
„Благодаря ви, че сте тук. Имаме нужда да разберем за говоренето на езици.”
Защо?
„Защото идвам от църква, която говори езици.
Това никак не ми харесва. Нещо не ми харесва, но не мога да го обясня.
Моля ви, говорете на тази тема.”
Идва друг човек: „Кой е истинският ден - събота или неделя?
Кой е Божият ден. Ще ни помогнете ли по този въпрос.”
Започнах да проумявам, че там има около 250 души,
излезли от почти всички възможни църкви.
Бог ги бе събрал и всеки от тях казваше:
„Чувствам, че има нещо нередно, но не мога да го обясня.
Не искам да съм свързан с това, което се случва,
и затова ще се дистанцирам от предишната си деноминация.”
Те бяха там и Бог вече ги бе събрал.
Всички бяха адвентисти, но... още не го съзнаваха!
Смятам, че Бог върши същото по целия свят.
Има много групи, които знаят, че нещо не е наред, но не могат да го обяснят.
И защо не ги води в църквата?
Защото църквата не е готова да ги приеме.
Понякога са в по-голяма безопасност отвън, отколкото в църквата.
Когато църквата започне да се събужда
и аз се радвам, че това вече се случва в Южна Африка,
те започват да идват на големи множества.
И дано Господ да ни благословим, тъй като приближаваме такива времена,
каквито светът не е виждал досега.
Стоим на прага на най-грандиозните събития,
които някога са се случвали на тази планета.
Май още не съм започнал проповедта си.
Проповедта е озаглавена „Годината, която промени света.”
Това е заглавието на проповедта.
Ако поставя този въпрос на някоя аудитория в съвременния свят
и попитам коя дата е променила света,
те ще отговорят: 11 септември 2001 г.
Ще сгрешат много.
Наистина ще сгрешат много.
Тази дата променя някои аспекти,
но светът вече си е бил там, където се намира и сега.
Вече е съществувала същата нагласа.
Има друга дата, която е променила света
и този ден е 22 октомври 1844 г.
Това е датата, променила света.
Това е датата, която постави Мардохей на портата
(символ на църквата от последното време).
Разбира се, портата е символ на съда.
Там е началото на последния конфликт.
Денят завършва с огромно разочарование, нали така?
Нали точно това се е случило.
Хората се прибрали у дома, за да си ближат раните.
Размисляли, молели се, не можели да проумеят.
Някои се присмели, други си тръгнали.
Четири години по-късно, в 1848 г.
започнала да се събира група хора
за това, което ни е познато като „съботни конференции”.
Започнали да проучват и да изследват тази книга,
за да открият в какво са сгрешили
и какво е истинското значение на пророчествата.
От тези съботни конференции излязла теология,
която не била нова, а възкресена.
Невероятни открития,
които били скрити в пясъците на времето.
Тези открития били:
№ 1. Доктрината за светилището.
Целият спасителен план представен в символи в Библията.
Докато изследвали, започнали да разбират служенето на Исус
и накъде са се запътили и какво точно се е случило.
Разбира се, от доктрината за светилището и от голямото разочарование
излязла великата вест за второто пришествие.
Формирало се движението във връзка с второто пришествие.
На тези конференции била открита съботата в цялата й красота.
Учението за състоянието на мъртвите било изяснено.
Духът на пророчеството бил преутвърден.
Това са петте стълба на адвентизма.
Вестта за светилището, доктрината за второто пришествие,
съботата, състоянието на мъртвите и духа на пророчеството.
Те са това, което прави тази църква уникална.
Това кара и някои от нашите членове да си заравят главата в пясъка,
за да не ги виждат всички останали.
Било много неудобно да имаш пророк.
Много неудобно.
Неудобно е да си различен.
Нашите младежи понякога се чувстват много неудобно.
Ако могат обаче да разберат същността,
биха се изправили и биха станали сила в църквата.
Имаме страхотни младежи.
И тези млади хора ще завършат делото.
Те са просто изключителни.
Тъй като тази вест е в контекста на светилището
и последния съд - „настана часът на Неговия съд” -
те разпознават трите ангелски вести и ги прокламират.
Разбира се, Сатана решил, че това е нещо велико и ще остане като наблюдател,
докато тази вест се разпространява по света.
Така ли мислите?
Аз не мисля така.
Какво казва Библията?
„Змеят СЕ РАЗЯРИ на жената.
и отиде да воюва против останалите от нейното потомство.”
Тази простичка, основана на Библията идеология -
„Поклонете на Бога и Му въздайте слава; поклонете се на Този,
Който е направил небето и земята, морето и водните извори” -
тази простичка вест е толкова дълбока, че портите адови не могат да я надвият.
И така, Сатана създава стратегия
и си казва: „Трябва да унищожа тази вест,
защото ако се разпространи по света, с мен е свършено,
ще загубя царството си.
Трябва да развия контрастратегия.”
Създава стратегия, събира ангелите си и те решават:
№ 1: Трябва да имаме контратеология.
Това е № 1.
Той обаче е доста умен.
Знае, че ако има контратеология, ще има просто две противоположни учения
и всеки с нормален разсъдък ще вземе Библията и ще прецени коя е библейска.
Значи това не е достатъчно добро.
То е важно само за определен брой хора.
Има нужда и от друга стратегия.
Трябва да извратим истината и да я представим като истина.
Това е втората му стратегия.
Много е успешна спрямо вярващите.
Но това не е всичко.
Онези, които познават своя Бог и са преживели първата любов към Него,
няма да се спрат от тази фалшификация.
Третата стратегия е да се създаде състояние на духовно вцепенение в хората,
които трябва да представят вестта.
Точно така и постъпва.
Много е добър в тази стратегия.
Каквото и да прави, той е голям майстор,
но ние имаме Цар, който е много по-добър от него.
Да разгледаме стратегията на Сатана.
Нека да видим първата точка.
Установяване на контрастратегия.
Установената на съботните конференция стратегия е основана на Библията.
Значи трябвало да се изгради стратегия, която не е основана на Библията.
Коя бе датата, променила света?
Да се придържаме към годината, защото иначе става сложно.
1844 !
Това ли е годината, която промени света?
През август... 1844 г.
Карл Маркс и Фридрих Енгелс се срещат в Париж.
Интересно време.
Срещат се в Париж и започват дълго партньорство.
На 19 ноември 1844 г. Енгелс пише на Маркс:
„Понастоящем масово провеждаме публични събрания,
за да основем общества за напредъка на работниците.
Гласувахме с огромно мнозинство всичко християнско да бъде забранено.”
Маркс вече е написал книгата „Същността на християнството”,
в която нарича християнството „опиум за народите”.
Те явно са много доволни от случващото се.
Продължава с думите: „Критикуването на религията
е предварително условие за всяко критикуване.”
„Ние работим за забрана на религията и за истинско щастие.”
Те установяват марксистката система, която носи огромно „щастие” на света.
Където и да отидете в марксистка страна, виждате усмихнати хора, живеещи в утопия.
Това е една от стратегиите. Да не би да си мислите, че е изчезнала?
Не, профсъюзите по света действат въз основа на марксистка стратегия.
Носят сърп и чук и използват същата отегчителна риторика,
която са използвали още от самото начало.
Това удовлетворява потиснатите, защото смятат, че ще отидат на върха.
Не се нуждаят от Бог, за да го постигнат.
Какво да правим с интелектуалците, нека да създадем стратегия и за тях.
Посочете ми една дата.
1844 г. – Чарлс Дарвин написва черновата на труда си за видовете
и я разпраща на всичките си колеги, за да я оценят.
Каква част от света вече е затънала в това блато?
Не е ли закон по света тази идеология да бъде преподавана на децата?
Не е ли закон?
И ако не го спазвате, какво се случва?
Имате доста неприятности.
Той е доста добър в тази идеология и сега имам трудната задача
да представям контра аргументи на нещо толкова глупаво.
Великите професори на този свят, хората с големи титли,
които седят на креслата в Кембридж и Оксфорд
и принадлежат на общество, което се нарича „Светилата”.
Можете ли да си го представите?
Наричат се „Светилата”.
Доркан пише: „Почти сигурно е, че Бог не съществува.”
Вероятно няма по-жалко изказване.
Той или съществува, или не съществува,
но да кажеш, че е почти сигурно, че не е сигурно дали съществува...”
Като че ли е леко изплашен от нещо.
Дава ни само повече поводи да си говорим за тези неща.
Съществува контрастратегия, която е насочена против Библията,
отрича Бога и се харесва на плътския ум.
„Мога да бъда много щастлив без тебе, Господи. Благодаря ти и чао.”
Някои хора обаче не падат в тази клопка,
затова идва ред на извращението на библейската идеология.
Нуждаем се от дата. Имате ли предложение?
1844 г.
Човек на име Джон Нелсън Дарби започва да разпространява доктрина,
която се нарича диспенсационализъм.
Тази доктрина се разпространява по света като горски пожар.
А каква част от съвременния християнски свят приема диспенсационализма?
Почти всички.
Бих казал, че около 95 % са диспенсационалисти.
Когато влезете в баптистка църква, какво ще чуете?
Диспенсационализъм.
Ако влезете в петдесятна църква, какво ще чуете?
Диспенсационализъм.
Като влезете в някоя от основните църкви,
ако е пълна, проповядва... Какво?
Диспенсационализъм.
Ако е празна, значи има надежда за нея.
Той вкарва не само диспенсационализма, но и антиномизма.
Дори отива до там, че да казва, че спазването на Божия закон
Е грях!
Това наистина обръща евангелието с главата надолу.
А датата? 1844 г.!
Знаете ли, че има една йезуитска доктрина,
която можете да проучите от католически източник
Източникът заявява: „Основателят на диспенсационализма
е йезуитският свещеник Мануел ла Кунза (1731-1801 г.).
Роден е в Чили (чета директно от католически източник).
Преструвал се на покръстен евреин под името Хуан Йосафат Бен Езра.
Написал на испански голям апокалиптичен труд, озаглавен „Идването на Месия в слава и величие”.
Този труд бил на испански.
Предприемчив човек на име Ървайн го превел на английски
и по някаква случайност съвременното говорене на езици започва от неговата църква.
Дарби приел тази доктрина и я модернизирал,
а католическите кардинали прибавили няколко щриха за антихриста,
който щял да дойде от Дановото племе.
И ето ти, предлагат я на християнството, което я поглъща с настървение.
Вече си имам и друга работа.
Трябва да оправяме и тази бъркотия.
Пълно крушение.
Ето как процъфтява една фалшива религия.
Разбира се, тази фалшива религия, трябва да е процъфтяваща.
Посочете ми една дата.
1844 г.
Квакерите започват да се тресат.
И „Святият Дух” навлиза в света с тресене.
През 1844 г. започват почукванията в една къща,
в която след няколко години се нанасят сестрите Фокс.
Всичко започва в 1844 г.
Джоузеф Смит дава начало на мормонското движение през 1844 г.
Заявява, че те са божествени и са по Мелхиседековия чин.
На 27 юни 1844 г. той бива убит.
Разбира се, движението му се превръща в мегадвижение.
Тук също имаме фалшива християнска идеология.
Спиритическото тайно общество „Делта Капа Епсилон”
бива основано в Йейл на 27 юни 1844 г.
Ето как и университетите биват включени.
Мохамед Али Сайед заявява, че е Аба Була, т.е. Баб.
Ето го, мегадвижение за обединяване на всички религии.
В същата година, 1844 г., възниква движението на феминизма,
което обръща наопаки Битие 1 гл. и доктрината за Бога.
Това са проблемите, с които се сблъскваме днес.
Това са и идеологиите, включени в икуменическото движение.
Не искаме да сме различни, толкова е трудно да си различен,
толкова е неудобно да си различен.
Всяко едно от тези движения започва в 1844 г.
Сатана подготвя света за измамата.
Но Бог работи тихо в същата година, за да покаже истината,
която ще стои през цялата вечност.
Да се върнем на онези дни.
1844 г.
Една дама, баптистка от седмия ден на име Рейчъл Оукс,
предизвиква милеритския проповедник Фредрик Уилър
да спазва всички Божии заповеди.
Той размишлява по този въпрос
и това е 4 години преди съботните конференции.
Годината е 1844 г.
Започва да размишлява и през март 1844 г.
изнася първата си проповед върху съботата.
Съботата бива отново утвърдена през 1844 г.
През 1844 г. Чарлс Фич приема библейското учение за съня на душата.
Това е още една грандиозна истина, която излиза на повърхността.
През 1844 г. се появява и Духът на пророчеството.
Удивително!
Знаехте ли, че тази църква трябва да притежава Духа на пророчеството?
Ако сте в църква, в която няма пророк с Духа на пророчеството от последното време,
моля ви, напуснете тази църква и намерете такава, която го притежава.
Защо сме толкова уплашени от Духа на пророчеството?
В днешно време чувам шумове, че очакваме нов пророк.
Защото Бог няма да направи нещо, без да даде пророк в края на времето,
за да ни преведе до царството Си.
Чували ли сте подобни шумове?
Аз съм ги чувал.
Може би дои са върху малки квадратчета [намек за масоните]
Много е странно.
Това нарушава символизма.
Трябва да внимаваме да не откъсваме символа от истината.
Казва се, че Мойсей е нещо повече от пророк.
Той извежда народа от Египет и ги довежда до Ханаан.
Мойсей записва всичко в книга,
която е свидетелство за църквата, за да я укрепва.
Мойсей има здравна вест, нали?
Да, има и здравна вест.
Записва ли я?
Да, записва я.
Влиза ли Мойсей в царството заедно с останалите?
Не, умира преди това.
По пътя си те са укрепвани от Духа на пророчеството и влизат в земята.
Символизмът показва, че не трябва да очакваме още един.
Вече има такъв.
Свидетелствата са написани, здравната вест е там
и тя [Елън Уайт] спи до възкресението.
Не казва ли, че някои ще имат специално възкресение,
за да видят идването на Господа в слава?
Имало ли е специално възкресение за Мойсей?
О, символизмът е красив, но не искам да изнасям проповед по този въпрос.
Толкова е прекрасно.
Коя година е преоткрита вестта за светилището?
1844 !
Има теолози, които казват, че тогава Исус е влязъл в Светая Светих.
Не, не, Светая Светих е „Хагиа Хагион”, а не „Хагион”,
което означава само „свят” или „светилище”.
Толкова лесно ни объркват някои „ярки звезди” от този свят.
И така, истината е утвърдена в коя година?
1844 г., след което бива официално формулирана четири години по-късно
чрез доктрините, които са доктрини на тази църква.
Цялата сатанинска фалшива стратегия се представя в 1844 г.
Каква е целта на една вест, ако няма средства за нейното разпространяване?
Бог трябва да установи система, чрез която вестта да навлезе в света.
Дайте ми една дата?
24 май 1844 г. Самюел Морз, който, между другото, е страхотен протестант...
Той е написал повече за Библията отколкото за телекомуникациите
и е ревностен изследовател на Даниил и Откровение.
Не е ли толкова вълнуващо?
На 24 май 1844 г. той изпраща първото си съобщение
от Капитолия във Вашингтон до Балтимор, като първите изпратени думи са:
„Какво извърши Господ!”
Сатана решава да изврати и това.
Извращава ли интернет?
Намират ли хората истината чрез интернет?
Да, но той винаги има контрастратегия.
Бог установява една система.
От това скромно начало в 1844 г. делото започва да се разраства.
Не е ли очарователно, че първата железница, която той планира,
е начертана в 1844 г.?
Колелата започват да се въртят и всичко като че ли експлодира.
Бог има вест за света, Сатана има контравест.
Някои хора отказват да бъдат приспани.
Най-силното оръжие на Сатана е създаването на състояние на духовно вцепенение.
Усилията му са насочени към остатъка, за да смълчи тяхното свидетелство,
да ги потопи и да ги приспи.
„Когато Божиите люде показват решимостта си да следват дадената им от Господа светлина,
врагът ще използва цялата си мощ, за да ги обезсърчава.
Те обаче не бива да се отказват поради трудностите, които възникват,
когато се опитват да следват Божиите съвети.”
Бъдете непоколебими.
Не желая да бъда отклонен наляво или надясно.
Можем да очакваме странни неща, много странни.
Ще духа всеки вятър на учение.
Ще има такова самодоволство, че просто няма да е за вярване,
но символизмът ни сочи, че ще повторим историята на Израел.
Добре ще е да изучаваме историята на Израел.
Онова, което Бог направи за тях в пустинята, е същото, което прави и за нас.
Само че ние сме по-лоши. Защо?
Защото имаме много повече светлина.
Разбираме всичко за Месия, разбираме действието на спасителния план.
Те са имали прототипа, ние имаме изпълнението.
Ако искаме да сме отделени, както те са били отделени...
Неее, „Моля те, прокълни ги!”
„Не мога да ги прокълна, мога само да ги благословя.”
„Моля те, моля те, прокълни ги!”
„Мога само да ги благословя, но не и да ги прокълна!”
Нека да видим онези дами с късите полички, те са красиви.
Хайде да потанцуваме малко около тях... и хоп, влизат в капана.
Сатана ще прави това и с нас, не се безпокойте.
Имаме нужда от съживление и от реформация.
Реформация без съживление е мъртва,
а съживление без реформация също е мъртво.
Всички се молим Бог да излее Святия Си Дух,
но ако не вършим това, което Бог изисква, как ще получим благословението?
Реформация, промяна на сърцето и ново посвещение на Господа
са абсолютно необходими за тази църква.
Нуждаем се от една велика реформация.
Сатана няма да стои бездеен, докато ние
се опитваме да прилагаме това, което е право.
Точно като древните израелтяни.
Ето едни хора, които са изведени от Египет, вървят през пустинята,
манната пада и те минават на вегетарианска храна.
За щастие, те всички виждат Божието чудо и го приемат с радост.
Казват: „Благодарим Ти, Господи, за тази чудна здравна вест,
която ще поддържа здрави и усърдни в Твоето дело.”
Хееее !
Оплакват се с раздразнение.
Колко раздразнено?
Роптаят, роптаят, роптаят... Описано е в Пс. 106.
Ще направим добре да го прочетем, защото е написан за...
За наше поучение, казва ап. Павел.
Леле!
Няма да го прочета целия.
„Славете Господа, защото е благ. Защото Неговата милост трае довека.
Кой може да изкаже великите дела на Господа
или да разгласи цялото Негово хваление?
Блажени онези, които пазят правосъдие;
блажен онзи, който върши правда по всяко време.”
Да вършим правда! Да признаем греховете си.
„Съгрешихме ние и бащите ни,
беззаконие и нечестие извършихме.”
Трябва да признаваме тези неща.
Ст. 12: „Тогава повярваха на думите Му и пееха Му хваления.”
Минали са през Червено море, случили са се чудни неща
и може би пеят думи на хваление.
Тогава идват тези мощни думи на хваление:
„Господи, това е фантастично, ще вървим с Теб!”
О, не се казва такова нещо. Записано е следното:
„Скоро забравиха делата Му” (ст. 30).
„Не чакаха изпълнението на намерението Му...”
„Изпитаха Бога в безводната страна; и Той им даде това, което искаха.”
Тогава Той им изпрати-преводът тук е прекрасен:
„Мършавост на душите им.”
„Също и на Моисей те завидяха в стана...
размениха Славата си срещу подобие на вол, който яде трева!”
Страхувам се, че понякога ние също заменяме славата на Израелевия Бог
за подобие на нещо, което яде трева.
Вярата е... цитирайте стиха!
Вярата е „даване твърда увереност в ония неща, за които се надяваме,
убеждения за неща, които не се виждат.”
Опитвали ли сте се някога да представите пред съда
подобно нерационално изявление?
Искал ли е някога съдия да се представят доказателства, които не сте видели?
Или убеждения за неща, които не се виждат.
Надявам се за кола, например.
Къде е тя?
Просто във въображението!
Това е най-жалкият стих в цялата Библия,
ако го отделите от вярата.
Няма такова нещо като „твърда увереност в неща, за които се надяваме.”
Няма такова нещо като „убеждения за неща, които не се виждат”.
Светът не приема това като реалност.
В ст. 6 се казва, че „без вяра не е възможно да се угоди на Бога.”
Не искаме такова нещо.
Господи, дай ми доказателства
за това, което не мога да видя!
Искам да го почувствам, до го докосна, да го преживея.
Светът не търси ли точно това?
Господи, искам да говоря езици.
Искам да падам, да се търкалям, да се смея.
Искам да го почувствам.
Така ли е?
Това ли иска светът?
Имам новина за вест. Ако го получат, значи нямат вяра.
Вярата не е убеденост в неща, които преживяваш, виждаш, чувстваш.
Вярата е „даване на твърда увереност в онези неща, за които се надяваме”.
Когато стане трудно, ти вярваш.
От това имаме нужда в църквата.
Трябва да се върнем към вярата.
Вярваме в Бога, защото е казал така,
а не заради дъжд, огън или златни монети от небето.
Трябва да се върнем към вярата?
Защото без вяра е невъзможно да се угоди на Бога.
Онези хора заменят Божията слава за теле.
Толкова е жалко.
Ст. 33: „Защото се разбунтуваха против Духа Му.
Не изтребиха племената, както Господ им беше заповядал, а се смесиха
с тези народи и се научиха на техните дела.”
Сигурно ние не го правим днес, защото сме си научили урока.
Не, ние вървим по същия път като тях.
Само че при нас е още по-зле.
Смятаме, че всички са спасени.
Искаме да вярвам, че заповедите са стандарт за съд и в същото време
имаме в умовете си универсализъм.
Всички са окей, те са толкова прекрасни християни.
Да, има прекрасни християни по света,
но това не прави християнството нещо прекрасно и християнско.
Именно чрез послушание към Бога ние проявяваме любовта си към Него.
Не се ли казва така в Библията?
Трябва да се върнем към онази първоначална стара религия.
Вестта ни трябва да е ясна като вестта на Йоан.
Той изобличава царе.
В резултат на това загубва главата си.
Той обаче изобличава царе.
Всички са отивали да го слушат.
От най-бедните до най-богатите, теолозите, почитаните.
Всички отиват да слушат тази вест.
Тази вест не е вест на изключване.
Тя е за всеки, който я чуе.
Ние имаме вест за всички.
Трябва да я разгласяваме, дори да ни струва главите.
Вече не желаем да го правим. Не искаме да се блъскаме със скала.
Трябва да се върнем към християнството.
Необходимо е да си задаваме въпроса:
На чия страна сме?
На страната на Царя на царете и Господ на господарите
и Той е Исус Христос, нашата единствена надежда.
Не е ли така?
Отидете сред света и вижте всички като Тито, Ганди...
Ако искате известни имена, потърсете такива като Ганди.
Потърсете Мао Дзе Дун и вижте каква утопия са създали.
Но отидете в протестантския свят (само допреди няколко години),
Тук съм доста откровен.
Вижте какво е извършил Господ за тези, които са вярвали в Него.
Каква експлозия е имал щастието да преживее Западният свят.
Невъобразимо богатство, благоденствие, растеж, познание.
Защото са стояли твърдо за Исус Христос и неговата правда.
И когато печелят богатство, както в моята страна,
и стигат върха на мощта,
стават самодоволни и Бог допуска курсът да се обърне.
Ако погледнете световните икономики и смутовете по света,
виждате, че курсът се обръща.
Курсът се обръща.
Бедствията на този свят са възможност за Бога.
Ще се справим ли с това предизвикателство
или ще стоим спокойни и ще оставим светът да загине
и да се хвърли в бездната без тази вест на надежда?
Трябва да проповядваме трите ангелски вести или да потънем като църква.
Няма такова нещо като модерна теология, която да замени трите ангелски вести.
Трите ангелски вести ще останат,
а модерната теология ще потъне в пясъка на времето.
През онази нощ Яков се бори с Бога... и побеждава.
„Няма да те пусна, докато не ме благословиш.”
Ако искаме да устоим в Божието присъствие
и като Яков да кажем: „Видях Бога и победих!”
Тогава ще трябва да направим решителна промяна в живота си.
Ще трябва да застанем решително на страната на истината и правдата.
Ще трябва да позволим на Бога да ни промени,
за да реформираме живота си и да се върнем към хармонията.
Няма да има друг пророк, който да дойде с по-приятна вест
от тази, която вече имаме.
Ако наистина анализирате тази вест...
Тя не е нещо лошо за нас.
Добра е за нас.
След като започнете да я живеете,
тя носи мир и спокойствие и променя цялостната перспектива.
„А на онези, които Го приеха, даде право да станат Божии чеда,
т.е. на тези, които вярват в Неговото име” (Йоан 1:12).
„Ето, ида като крадец. Блажен онзи, който бди и пази дрехите си,
за да не ходи гол и да не гледат срамотите му.”
Дано Господ да ни помогне, когато размишляваме над всичко това.
Нека да вземем решение да реформираме живота си.
Амин.
Представено от проф. Уолтър Дж. Файт
Продуцирано от „Удивителните открития”
Създадено от екипа на „Удивителните открития”
Допълнителни теми от проф. Уолтър Файт:
Страшната атака - 36 теми във формат DVD
„Страшната атака” - мини поредица от 10 теми във формат DVD
„Последният конфликт” - поредица от 5 теми във формат DVD
„Битката за Битие” - поредица от 8 теми във формат DVD
„Най-доброто от живота” - здравна поредица от 5 теми във формат DVD
„Истината има значение” и „Битката за Битие” - две книги от проф. Файт.
Редактор: М. Б. Макинтайър
Музика: Брайън Нюман